సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
భారత్‌పై ఆడి హృద‌యాల్ని గెలుస్తాం: టిమ్
ప్రత్యర్థి ఎవరైనా.. మైదానంలో కవ్వింపులకి దిగడం ఆస్ట్రేలియా క్రికెటర్లకి వెన్నతో పెట్టిన విద్య. మ్యాచ్‌లో ఎలాగైనా గెలవాలనే తలంపుతో అప్పుడప్పుడు వారు హద్దులు దాటిని సందర్భాలూ లేకపోలేదు.
Samayam Telugu | Updated:
Dec 5, 2018, 06:15PM IST
ఆస్ట్రేలియా గడ్డపై గురువారం నుంచి జరగనున్న టెస్టు సిరీస్‌లో మ్యాచ్‌లతో పాటు అభిమానుల హృద‌యాల్ని కూడా గెలుస్తామని ఆసీస్ కెప్టెన్ టిమ్‌ పైన్ ధీమా వ్యక్తం చేశాడు. ఈ ఏడాది ఆరంభంలో దక్షిణాఫ్రికాతో జరిగిన టెస్టు సిరీస్‌లో బాల్ టాంపరింగ్‌కి పాల్పడుతూ ఆస్ట్రేలియా క్రికెటర్లు స్టీవ్‌స్మిత్, డేవిడ్ వార్నర్, బెన్‌క్రాప్ట్‌లు అడ్డంగా దొరికిపోయి నిషేధానికి గురైన విషయం తెలిసిందే. దీంతో.. ఇంటా బయట పరువు పోగొట్టుకున్న ఆస్ట్రేలియా జట్టు.. మళ్లీ అభిమానుల మనసు గెలుచుకోవాలని ఆశిస్తోంది.
అడిలైడ్ వేదికగా గురువారం ఉదయం 5.30 గంటల నుంచి తొలి టెస్టు మ్యాచ్ ప్రారంభంకానుండటంతో ఈరోజు మీడియాతో టిమ్‌పైన్ మాట్లాడాడు. ‘భారత్‌తో రేపటి నుంచి జరగనున్న టెస్టు సిరీస్‌లో ఆస్ట్రేలియాకి రెండు లక్ష్యాలు ఉన్నాయి. అందులో మొదటిది మ్యాచ్‌లు గెలవడం.. రెండోది అభిమానుల హృద‌యాల్ని గెలవడం. ఇందులో ఎలాంటి సందేహం లేదు. అయితే.. మైదానంలో మేము కొన్ని తప్పిదాల్ని సమీక్షించుకోవాల్సి ఉంది. మ్యాచ్‌ల్లో గెలవడం కంటే.. ప్రస్తుత తరుణంలో అభిమానుల మనసులు గెలవడమే మాకు ముఖ్యం. కాబట్టి.. వాటిని సరిదిద్దుకుంటాం’ అని టిమ్‌పైన్ వెల్లడించాడు.